b'\n_START_ARTICLE_\nHypetraali\n_START_PARAGRAPH_\nHypetraali (m.kreik. \xe1\xbd\x95\xcf\x80\xce\xb1\xce\xb9\xce\xb8\xcf\x81\xce\xbf\xce\xbd, hypaithron < \xe1\xbd\x91\xcf\x80\xce\xb1\xce\xaf\xce\xb8\xcf\x81\xce\xb9\xce\xbf\xcf\x82, hypaithrios, \xe2\x80\x99taivasalla oleva\xe2\x80\x99; lat. hypaethrus) on antiikin kreikkalaisessa arkkitehtuurissa temppelien tyyppi, jossa temppelin naoksessa eli ydinrakennuksessa ei ollut kattoa. Katto saattoi joko puuttua kokonaan tai olla ainakin osittain avoin._NEWLINE_Hypetraalia edustavat muun muassa Didyman Apollonin temppeli, Efesoksen Artemiin temppeli ja Selinuksen niin kutsuttu Temppeli G, ja mahdollisesti my\xc3\xb6s Akragaan Olympoksen Zeuksen temppeli.'